***Приложение 1.1***

**Техническа спецификация за определяне на изпълнител по реда, предвиден в ПМС 4 от 11.01.2024 г. с предмет: „Външна експертиза за изграждане на Мрежа от екосистемни услуги (EsS) за нуждите на Сдружение „Заедно за Сандански“ по 3 (три) обособени позиции за Обособена позиция № 1: „Проучване и Доклад за състоянието на екосистемни услуги в района на Петрич и Общ доклад за състоянието на екосистемни услуги в трансграничният район Петрич-Струмица“**

**І. ОБЩА ИНФОРМАЦИЯ**

Услугата, предмет на възлагане, е част от дейностите, предвидени за изпълнение по проект № BGMK0300051 „Трансграничен пакт за зелен пулс“ с акроним „G-Pact”, финансиран по Програма Интеррег-VI-A ИПП за трансгранично сътрудничество България - Северна Македония 2021-2027, CCI № 2021TC16IPCB006.

Основната цел на проекта е: Подобряване на опазването на природата, защитата на биоразнообразието и устойчивото градско развитие в Петрич и Струмица чрез създаване на зелени градски пространства, подобрени екосистемни услуги и повишена обществена осведоменост. Проекта има за цел да постигне тези цели до края на периода на изпълнение, като е от полза за местното население и екосистеми, като в крайна сметка допринася за по-широката цел за подобряване на качеството на живот в трансграничния регион на България и Северна Македония и насърчава устойчивото градско развитие.

Проектът се осъществява в партньорство между Община Петрич – Водещ партньор, община Струмица – Проектен партньор № 2, Сдружение „Център за развитие и промоция Промо Идеа – Струмица“ – Проектен партньор № 3 и Сдружение „Заедно за Сандански“ – Проектетн партньор № 4.

В обхвата на проекта е предвидено изпълнението на 2 работни пакета: Инвестиционен работен пакет 1: „Побратимени паркове Green Pulse“ и Работен пакет 2: „Мрежа от градски екосистемни услуги - G-PACT“.

Основната цел на Работен пакет 1 е създаване и установяване на побратимени паркове Green Pulse в Петрич и Струмица, като водещи зелени градски пространства, илюстриращи иновативни подходи към зелена инфраструктура, опазване на биоразнообразието и устойчиво градско развитие. Тези паркове ще служат като централни точки за ангажиране на общността, екологично образование и насърчаване на екосистемни услуги, насърчаване на трансгранично сътрудничество и вдъхновяване на подобни инициативи в региона. Паркове ще бъдат първите членове на Мрежата от градски екосистемни услуги - G-PACT, създадена в Рамките на Работен пакет 2.

В рамките на Работен пакет 2 се предвижда изпълнението на редица дейности за създаването и развитието на устойчива Мрежа от градски екосистемни услуги - G-PACT в трансграничната зона на България и Северна Македония, чрез иницииране на промяна в поведението и повишаване на осведомеността по отношение на подобряването на екосистемните услуги в трансграничната зона България – Северна Македония с фокус върху територията на общините Петрич (България) и Струмица (Северна Македония), включително опазване и защита на природата и биоразнообразието, намаляване на замърсяването, насърчаване на мисълта и ангажираността на заинтересованите страни (граждани, НПО, публични власти, местни общности, бизнес сектор и т.н.) в защитата на биоразнообразието, включително неговото опазване и устойчиво използване.

В настоящата поръчка по обособена позиция № 1 „Проучване и Доклад за състоянието на екосистемни услуги в района на Петрич и Общ доклад за състоянието на екосистемни услуги в трансграничният район Петрич-Струмица“ е включено изпълнението на част от дейностите, попадащи в обхвата на проектна Дейност 2.1 „Съвместна Методология за оценка на градските екосистемни услуги (EsS) и пилотни планове за действие“. Дейността е от решаващо значение и се фокусира върху провеждането на изследвания, анализи, разработване на съвместна методология за оценка на услугите на градските екосистеми и разработване на съвместен план за действие за развитие на EsS в градските райони. Дейността е насочена към спешната необходимост от оценка и подобряване на EsS в градските райони, тъй като градовете се разрастват и разбирането и подобряването на тези услуги са от решаващо значение за устойчивото им развитие. EsS са различните ползи, които екосистемите предоставят на хората и света на природата. Те са от съществено значение за нашето благополучие, икономики и функционирането на планетата. EsS може да се категоризира в четири основни типа услуги: предоставяне, регулиране, подкрепа и културни услуги. Дейността има за цел да проучи и идентифицира възможности за внедряване на EsS решения в рамките на целия трансграничен район на България и Северна Македония. Това включва задълбочена оценка на съществуващата EsS в района. Чрез провеждане на проучване, анкети и интервюта със заинтересовани страни, специално насочени към градовете Петрич и Струмица, проектът се стреми да придобие цялостно разбиране на текущото състояние на екосистемните услуги в целевата територия.

Сдружение „Заедно за Сандански“ е отговорен партньор за изготвянето на Съвместна Методология за оценка на градските екосистемни услуги. Тя ще включва протоколи за събиране на данни; насоки за анализ на данни, картографиране и визуализация за идентифициране на ключови горещи точки на EsS; препоръки за интегриране на резултатите от оценката в инициативи за градско планиране, намаляване на замърсяването и зелена инфраструктура. Тази методология ще служи като ценен ресурс за местните власти, градоустройствените специалисти и еколозите. Това ще им помогне да създадат по-устойчива, по-зелена и по-здравословна градска среда, като същевременно допринася за по-широки цели за опазване на природата, намаляване на замърсяването и устойчиво развитие. На базата на него ще бъде извършено проучване и ще бъде изготвен доклад за текущото състояние на екосистемните услуги, като Сдружение „Заедно за Сандански“ е отговорен партньор за извършване на проучването за Петрич, а община Струмица за извършване проучването за Струмица. Обобщен доклад за състоянието ще бъде комбиниран от Сдружение „Заедно за Сандански“. Въз основа на него следва да бъде разработен съвместен интегриран план за действие, който ще постави основите и ще предложи дейностите за разработване на мрежа от екосистемни услуги, основана на интегриран подход отдолу нагоре, обединен около основното екосистемно наследство на градските райони. Въз основа на съвместния интегриран План за действие, община Петрич ще изготви подробен План за действие за устойчиво развитие на парк „Зелен пулс“ в Петрич, а община Струмица ще изготви подробен план за действие за парк „Зелен пулс“ в Струмица, които заедно представляват побратимени паркове „Зелен пулс“, първите членове на мрежа от екосистемни услуги – G-Pact. Изпълнението на проектната дейности ще насърчи трансграничното сътрудничество.

**II. ПЪЛНО ОПИСАНИЕ НА ПРЕДМЕТА НА ПОРЪЧКАТА**

В рамките на настоящата поръчка се предвижда определеният Изпълнител да проведе проучване, в резултат на което да изготви Доклад за състоянието на екосистемни услуги в района на Петрич. Този доклад следва да бъде разработени въз основа на предоставена от Възложителя Съвместна Методология за оценка на градските екосистемни услуги. В обхвата на обособената позиция е включено и разработването на Общ доклад за състоянието на екосистемни услуги в трансграничният район Петрич-Струмица, обобщаващ основна информация, изводи и анализи от разработеният и одобрен от Възложителя Доклад за състоянието на екосистемни услуги в района на Петрич и представеният от Възложителя Доклад за състоянието на екосистемни услуги в района на Струмица. Докладите имат за цел да осигурят цялостна представа за текущото състояние на екосистемните услуги и биоразнообразието в градските райони за целевата територия.

В рамките на обособената позиция избраният изпълнител следва да изпълни минимъм следните етапи и задачи, в определената по-долу последователност::

**Етап 1: Провеждане на проучване и изготвяне на доклад за състоянието на екосистемните услуги в община Петрич** - Основната цел на този конкретен етап е да се разработи цялостен доклад в резултат от проведено проучване относно състоянието на екосистемните услуги на територията на община Петрич, България. Този доклад трябва да предоставя информация относно текущото състояние на екосистемните услуги (EsS) и биоразнообразието в градската зона на Петрич. Констатациите в доклада следва да се основават на данни, събрани и анализирани в съответствие с предоставената от Възложителя Съвместна Методология за оценка на градските екосистемни услуги (която не е предмет на настоящата обособена позиция), създадена по-рано в изпълнение на проект с акроним: G-Pact.

В изпълнение на Етап 1, следва да бъдат изпълнени:

**Дейност 1.1:** **Провеждане на проучване, в т.ч. събиране и анализ на данни**

Дейността предвижда: Събиране и обобщаване на налични данни, свързани с екосистемни услуги и биоразнообразието в градската зона на Петрич, съобразно Протоколите и насоките, установени в Съвместна Методология за оценка на градските екосистемни услуги; Оценка на текущото състояние и тенденциите за екосистемни услуги и биоразнообразието в Петрич.

**Дейност 1.2: Изготвяне на доклад**

Дейността предвижда: Организиране и представяне на събраните данни, изготвяне на анализи и констатации в структуриран и последователен доклад за проучване и състояние на екосистемните услуги и биоразнообразието в Петрич. Докладът следва да е информативен, достъпен и ефективно да съобщава резултатите от оценката.

**Минимален териториален обхват на Етап 1** – градски зони от територията на община Петрич, България.

**Технически характеристики на Доклад за състоянието на екосистемните услуги в община Петрич**

Доклада за състоянието на екосистемните услуги в община Петрич не трябва надхвърля обем от 30 страници, при пункт 12 на шрифт.

**Етап 2: Обобщен доклад за състоянието на екосистемни услуги в трансграничният район Петрич-Струмица с фокус върху територията на Петрич и Струмица -** Целта на този етап е да се изготви обобщен доклад, съдържащ основна информация, изводи и анализи от разработеният и одобрен от Възложителя Доклад за състоянието на екосистемни услуги в района на Петрич и представеният от Възложителя Доклад за състоянието на екосистемни услуги в района на Струмица (последният е извън обхвата на настоящата обособената позиция). Обобщеният доклад следва да предоставя цялостен преглед на текущото състояние на екосистемните услуги и биоразнообразието в трансгранична зона с фокус върху територията на Петрич и Струмица, като подчертава общи черти и разлики. Обобщеният доклад следва да служи като ключов референтен документ за трансгранично сътрудничество и споделени инициативи в областта.

В изпълнение на Етап 2, следва да бъдат изпълнени:

**Задача 2.1 Събиране и синтез на данни**

**Дейността предвижда:** Събиране и обобщаване на данни от отделните доклади за проучване състоянието на екосистемните услуги и биоразнообразието за териториите на Петрич и Струмица. Синтезиране и обобщаване на констатациите от двата доклада, вкл. идентифициране на общи теми, предизвикателства и възможности за развитие на екосистемни услуги в трансграничния район Петрич-Струмица.

**Задача 2.2 Интегриране на доклади**

**Дейността предвижда:** Комбиниране съдържанието на отделните доклади в сплотен и интегриран доклад за цялостното състояние на екосистемните услуги и биоразнообразието в целевата територия. Обобщеният доклад следва ефективно да предава колективните прозрения (insights) за региона. Обобщеният доклад следва да бъде преведен на български и македонски език.

**Минимален териториален обхват на Етап 2** – градски зони от територията на община Петрич, България и градски зони от територията на община Струмица, Северна Македония.

**Технически характеристики на Обобщен доклад за състоянието на екосистемни услуги в трансграничният район Петрич-Струмица с фокус върху територията на Петрич и Струмица**

Обобщен доклад за състоянието на екосистемни услуги в трансграничният район Петрич-Струмица с фокус върху територията на Петрич и Струмица не трябва надхвърля обем от 50 страници, при пункт 12 на шрифт.

**За изпълнение на дейностите по настоящата обособена позиция, Изпълнителят следва да осигури минимум следните експерти**

**1. Експерт „Еколог“ или еквивалент**

**Основни задачи и отговорности:**

* Провежда проучване и събиране на данни за състоянието на екосистемните услуги в градските зони на община Петрич.
* Анализира наличните и събраните данни, като прилага научнообосновани методи съгласно предоставената от Възложителя Съвместна Методология за оценка на градските екосистемни услуги.
* Подготвя и структурира „Доклад за състоянието на екосистемните услуги в община Петрич“, в който се представят констатации, анализи и изводи.
* Осигурява пълно съответствие на доклада с изискванията на възложителя и спецификата на проекта.

**2. Експерт „Анализ на данни“ или еквивалент**

**Основни задачи и отговорности:**

* Анализира и синтезира данните от „Доклад за състоянието на екосистемните услуги в община Петрич“ и „Доклад за състоянието на екосистемните услуги в района на Струмица“ (предоставен от Възложителя).
* Идентифицира ключови общи характеристики, различия, предизвикателства и възможности за подобрение на екосистемните услуги в трансграничния регион Петрич-Струмица.
* Изготвя „Обобщен доклад за състоянието на екосистемни услуги в трансграничния район Петрич-Струмица“, като структурира съдържанието по начин, улесняващ бъдещи интегрирани стратегии.
* Осигурява яснота, обективност и пълнота в обобщения доклад, следвайки методологическите насоки на проекта.

Избраният изпълнител изработва графична визуализация на данните и заключенията от „Обобщен доклад за състоянието на екосистемни услуги в трансграничния район Петрич-Струмица“. Разработват се инфографики, карти, диаграми и други визуални елементи, които подпомагат разбираемостта и ефективното представяне на информацията. Осигурява се визуална съгласуваност и ясен дизайн на материалите в съответствие с изискванията на Възложителя и проекта. Избраният изпълнител следва да гарантира адаптираност на визуалните материали за представяне на различни аудитории, включително граждани, местни власти и експерти.

Избраният изпълнител следва да осигури превод на „Обобщен доклад за състоянието на екосистемни услуги в трансграничния район Петрич-Струмица“ от български на македонски език. При превода трябва да се осигури точност, терминологична прецизност и съответствие с научно-техническата терминология в сферата на екосистемните услуги и биоразнообразието. Преводът трябва да гарантира, смисловата и стилистична яснота на оригиналния текст и да осигурява лингвистично и граматически издържан превод, който може да бъде използван в официални документи и комуникация по проекта.

**Очаквани резултати от изпълнението на обособената позиция**

Очакваните резултати от етап 1:

- Проведено проучване относно състоянието на екосистимните услуги и биоразнообразието на територията на Петрич и изготвен „Доклад за състоянието на екосистемните услуги в община Петрич“

Очакваните резултати от етап 2:

- Изготвен „Обобщен доклад за състоянието на екосистемни услуги в трансграничният район Петрич-Струмица с фокус върху територията на Петрич и Струмица“, наличен на български език и македонски език.

**III. СРОК ЗА ИЗПЪЛНЕНИЕ**

Услугата в рамките на настоящата обособена позиция трябва да бъде предоставена в срок от 90 (деветдесет) календарни дни от датата на сключване на договора за услуга с избрания изпълнител и получаване на Възлагателно писмо за изпълнение на даден Етап от обхвата на обособената позиция, разпределени както следва:

- Срок за изпълнение на Етап 1: 60 (шестдесет) календарни дни;

- Срок за изпълнение на Етап 2: 30 (тридесет) календарни дни.

**IV. АДМИНИСТРАТИВНИ ИЗИСКВАНИЯ КЪМ ИЗПЪЛНИТЕЛЯ**

Изпълнителят е длъжен:

1. Да започне изпълнението по Договора след подписването на договора от двете страни.

2. Да предаде на Възложителя резултата от изпълнената дейност.

3. Да информира Възложителя и посочени от него представители за всички потенциални проблеми, които възникват и биха могли да възникнат в хода на изпълнение на дейностите, като предложи адекватни решения за тях.

4. При приключване на договора да предостави на Възложителя цялата информация и документи и/или получени материали, събирани и подготвени от него при и по повод изпълнението на настоящия Договор.

5. Да не използва по никакъв начин, включително за свои нужди или като разгласява пред трети лица, каквато и да било информация за Възложителя, негови служители или контрагенти, станала му известна при или по повод изпълнението на този договор.

6. Да изпълнява и други дейности, изрично не упоменати, но следващи от договора за изпълнение и българското законодателство.

7. Да оказва съдействие и предоставяне на информация и документация при посещение на обекта от страна на Възложителя, органи на ЕК, одитиращи институции и др. контролни органи.

**V. ИЗИСКВАНИЯ КЪМ ТЕХНИЧЕСКОТО ПРЕДЛОЖЕНИЕ НА УЧАСТНИЦИТЕ**

При изготвянето на техническото предложение участниците следва да се съобразят с изискванията на Възложителя.

При изготвяне на „Техническото предложение“ участниците следва да представят своето Предложение относно организацията на работата на персонала, в съответствие с техническите спецификации и изискванията на настоящата документация. Участникът описва в свободен текст предложението си.

Частта от техническото предложение - „Предложение относно организацията на работата на персонала“ не подлежи на оценяване, но участници, които не са представили изискуемата от Възложителя част следва да бъдат предложени за отстраняване в случаите, в които липсва предложение относно организацията на работата на персонала.