***Приложение 1.3***

**Техническа спецификация за определяне на изпълнител по реда, предвиден в ПМС 4 от 11.01.2024 г. с предмет: „Външна експертиза за изграждане на Мрежа от екосистемни услуги (EsS) за нуждите на Сдружение „Заедно за Сандански“ по 3 (три) обособени позиции за Обособена позиция № 3: „Разработване на съвместен интегриран план за действие“**

**І. ОБЩА ИНФОРМАЦИЯ**

Услугата, предмет на възлагане, е част от дейностите, предвидени за изпълнение по проект № BGMK0300051 „Трансграничен пакт за зелен пулс“ с акроним „G-Pact”, финансиран по Програма Интеррег-VI-A ИПП за трансгранично сътрудничество България - Северна Македония 2021-2027, CCI № 2021TC16IPCB006.

Основната цел на проекта е: Подобряване на опазването на природата, защитата на биоразнообразието и устойчивото градско развитие в Петрич и Струмица чрез създаване на зелени градски пространства, подобрени екосистемни услуги и повишена обществена осведоменост. Проекта има за цел да постигне тези цели до края на периода на изпълнение, като е от полза за местното население и екосистеми, като в крайна сметка допринася за по-широката цел за подобряване на качеството на живот в трансграничния регион на България и Северна Македония и насърчава устойчивото градско развитие.

Проектът се осъществява в партньорство между Община Петрич – Водещ партньор, община Струмица – Проектен партньор № 2, Сдружение „Център за развитие и промоция Промо Идеа – Струмица“ – Проектен партньор № 3 и Сдружение „Заедно за Сандански“ – Проектетн партньор № 4.

В обхвата на проекта е предвидено изпълнението на 2 работни пакета: Инвестиционен работен пакет 1: „Побратимени паркове Green Pulse“ и Работен пакет 2: „Мрежа от градски екосистемни услуги - G-PACT“.

Основната цел на Работен пакет 1 е създаване и установяване на побратимени паркове Green Pulse в Петрич и Струмица, като водещи зелени градски пространства, илюстриращи иновативни подходи към зелена инфраструктура, опазване на биоразнообразието и устойчиво градско развитие. Тези паркове ще служат като централни точки за ангажиране на общността, екологично образование и насърчаване на екосистемни услуги, насърчаване на трансгранично сътрудничество и вдъхновяване на подобни инициативи в региона. Паркове ще бъдат първите членове на Мрежата от градски екосистемни услуги - G-PACT, създадена в Рамките на Работен пакет 2.

В рамките на Работен пакет 2 се предвижда изпълнението на редица дейности за създаването и развитието на устойчива Мрежа от градски екосистемни услуги - G-PACT в трансграничната зона на България и Северна Македония, чрез иницииране на промяна в поведението и повишаване на осведомеността по отношение на подобряването на екосистемните услуги в трансграничната зона България – Северна Македония с фокус върху територията на общините Петрич (България) и Струмица (Северна Македония), включително опазване и защита на природата и биоразнообразието, намаляване на замърсяването, насърчаване на мисълта и ангажираността на заинтересованите страни (граждани, НПО, публични власти, местни общности, бизнес сектор и т.н.) в защитата на биоразнообразието, включително неговото опазване и устойчиво използване.

В настоящата поръчка по обособена позиция № 3: „Разработване на съвместен интегриран план за действие“ е включено изпълнението на част от дейностите, попадащи в обхвата на проектна Дейност 2.1 „Съвместна Методология за оценка на градските екосистемни услуги (EsS) и пилотни планове за действие“. Проектната дейност е от решаващо значение и се фокусира върху провеждането на изследвания, анализи, разработване на съвместна методология за оценка на услугите на градските екосистеми и разработване на съвместен план за действие за развитие на EsS в градските райони. Дейността е насочена към спешната необходимост от оценка и подобряване на EsS в градските райони, тъй като градовете се разрастват и разбирането и подобряването на тези услуги са от решаващо значение за устойчивото им развитие. EsS са различните ползи, които екосистемите предоставят на хората и света на природата. Те са от съществено значение за нашето благополучие, икономики и функционирането на планетата. EsS може да се категоризира в четири основни типа услуги: предоставяне, регулиране, подкрепа и културни услуги. Дейността има за цел да проучи и идентифицира възможности за внедряване на EsS решения в рамките на целия трансграничен район на България и Северна Македония. Това включва задълбочена оценка на съществуващата EsS в района. Чрез провеждане на проучване, анкети и интервюта със заинтересовани страни, специално насочени към градовете Петрич и Струмица, проектът се стреми да придобие цялостно разбиране на текущото състояние на екосистемните услуги в целевата територия. Сдружение „Заедно за Сандански“ е отговорен партньор за изготвянето на Съвместна Методология за оценка на градските екосистемни услуги. Тя ще включва протоколи за събиране на данни; насоки за анализ на данни, картографиране и визуализация за идентифициране на ключови горещи точки на EsS; препоръки за интегриране на резултатите от оценката в инициативи за градско планиране, намаляване на замърсяването и зелена инфраструктура. Тази методология ще служи като ценен ресурс за местните власти, градоустройствените специалисти и еколозите. Това ще им помогне да създадат по-устойчива, по-зелена и по-здравословна градска среда, като същевременно допринася за по-широки цели за опазване на природата, намаляване на замърсяването и устойчиво развитие. На базата на него ще бъде извършено проучване и ще бъде изготвен доклад за текущото състояние на екосистемните услуги, като Сдружение „Заедно за Сандански“ е отговорен партньор за извършване на проучването за Петрич, а община Струмица за извършване проучването за Струмица. Обобщен доклад за състоянието ще бъде комбиниран от Сдружение „Заедно за Сандански“. Въз основа на него следва да бъде разработен съвместен интегриран план за действие, който ще постави основите и ще предложи дейностите за разработване на мрежа от екосистемни услуги, основана на интегриран подход отдолу нагоре, обединен около основното екосистемно наследство на градските райони. Въз основа на съвместния интегриран План за действие, община Петрич ще изготви подробен План за действие за устойчиво развитие на парк „Зелен пулс“ в Петрич, а община Струмица ще изготви подробен план за действие за парк „Зелен пулс“ в Струмица, които заедно представляват побратимени паркове „Зелен пулс“, първите членове на мрежа от екосистемни услуги – G-Pact. Изпълнението на проектната дейности ще насърчи трансграничното сътрудничество.

**II. ПЪЛНО ОПИСАНИЕ НА ПРЕДМЕТА НА ПОРЪЧКАТА**

В рамките на обособената позиция се предвижда определеният Изпълнител да разработи Съвместен интегриран план за действие въз основа на предоставен от Възложителя „Общ доклад за състоянието на екосистемни услуги в трансграничният район Петрич-Струмица“, който не е обект на настоящата обособена позиция. Съвместен интегриран план за действие ще служи като стратегическа пътна карта за бъдещи усилия за опазване на природата в градска среда, като се фокусира върху подобряването на екосистемните услуги (EsS) и насърчаването на устойчиво градско развитие. В рамките на обособената позиция избраният изпълнител следва да изпълни минимум следните дейности:

**Дейност 1: Оценка на нуждите и приоритизиране**

Дейността предвижда изпълнение на следните задачи:

- Цялостна оценка на нуждите въз основа на констатациите на Общ доклад за състоянието на екосистемни услуги в трансграничният район Петрич-Струмица

- Приоритизиране на инициативи за опазване и устойчивост въз основа на идентифицираните нужди и наличните ресурси.

**Дейност 2: Ангажираност на заинтересованите страни**

Дейността предвижда изпълнение на следните задачи:

- Осъществяване на контакт с местните общности, включително жители, НПО и местни групи, с цел получаване на обратна връзка относно определените приоритети в рамките на Дейност 1, чрез провеждане на семинар/кръгла маса, фокус групи или консултации, за осигуряване на подход отдолу-нагоре.

**Дейност 3: Разработване на план за действие**

Дейността предвижда изпълнение на следните задачи:

- Разработване на съвместен интегриран план за действие, в съответствие с по-широките цели за опазване на природата, намаляване на замърсяването и устойчиво градско развитие, очертаващ конкретни дейности, срокове, отговорни страни и показатели за изпълнение;

**Дейност 4: Разпределение на ресурсите и бюджетиране**

Дейността предвижда изпълнение на следните задачи:

- Индикативно определяне на финансовите ресурси, необходими за изпълнение на разработеният съвместен интегриран план за действие, вкл. разпределянето им по конкретни дейности

**Дейност 5: Рамка за мониторинг и оценка:**

Дейността предвижда изпълнение на следните задачи:

- Разработване на рамка за мониторинг и оценка за проследяване на напредъка и въздействието на разработеният План за действия;

- Дефиниране на ключови показатели за ефективност и механизми за отчитане

**ПОДРОБНО ОПИСАНИЕ НА ИЗИСКВАНИЯТА КЪМ ИЗПЪЛНЕНИЕТО**

**Дейност 1: Оценка на нуждите и приоритизиране**

Изисквания за изпълнение:

* Изпълнителят трябва да извърши детайлен анализ на предоставения „Общ доклад за състоянието на екосистемни услуги в трансграничния район Петрич-Струмица“.
* Да разработи систематична методология за оценка на нуждите, включително прилагане на критерии за оценка като екологичен статус, социална значимост и икономическа устойчивост.
* Приоритизацията трябва да бъде базирана на количествени и качествени показатели, като бъде обоснована с ясни аргументи и използвани източници.
* Резултатите да бъдат представени в доклад с аналитични графики/карти/таблици (което е приложимо), обобщаващи основните нужди и потенциални зони за подобрение

**Дейност 2: Ангажираност на заинтересованите страни**

Изисквания за изпълнение:

* Изпълнителят трябва да разработи стратегия за ангажиране на заинтересованите страни, включително идентификация на ключови участници, като местни власти, граждански организации, бизнеси и експерти.
* Да организира и проведе минимум един семинар/кръгла маса или фокус група
* Да осигури събиране и анализ на обратна връзка чрез анкетни проучвания, интервюта или други интерактивни методи.
* Резултатите да бъдат представени в обобщен доклад, включващ ключови изводи, идентифицирани предизвикателства и препоръки за интеграция на обратната връзка в плана за действие.

**Дейност 3: Разработване на план за действие**

Изисквания за изпълнение:

* Планът за действие трябва да съдържа стратегически цели, които съответстват на екологичните приоритети на региона и политиките за устойчиво развитие.
* Всеки приоритет да бъде разгледан чрез конкретни мерки, срокове за изпълнение, очаквани резултати и индикатори за успех.
* Да се включат добри практики и примери от международния опит в областта на градските екосистемни услуги.
* Планът трябва да бъде структуриран в логически последователни стъпки, представени в текстови и визуални формати (графики, таблици, диаграми, инфографики).
* Финалната версия на плана трябва да бъде предоставена във формат Microsoft Word и PDF, подходящ за представяне пред заинтересованите страни с обем до максимум 30 страници.
* Планът за действие следва да бъде предаден на български език и македонски език.

**Дейност 4: Разпределение на ресурсите и бюджетиране**

Изисквания за изпълнение:

* Изпълнителят трябва да извърши финансов анализ на предвидените дейности в плана за действие, като предложи индикативен бюджет за тяхното изпълнение.
* Да определи източници на финансиране (евентуални грантове, публично-частни партньорства, общински бюджети и др.).
* Да разработи структуриран индикативен бюджет, разпределен по дейности, включващ очаквани разходи за материали, услуги, административни и експертни разходи.

**Дейност 5: Рамка за мониторинг и оценка:**

Изисквания за изпълнение:

* Изпълнителят трябва да разработи индикаторна система за мониторинг, която да включва количествени и качествени показатели за успех.
* Да предложи конкретни методи за проследяване на напредъка, като периодични доклади, оценка на въздействието и механизми за обратна връзка.
* Да изготви матрица за оценка, съдържаща ключови индикатори, измерими резултати и периодичност на оценяването.
* Крайният документ да бъде представен във формат технически доклад и инфографика, улесняващи визуалното представяне на резултатите.

**За изпълнение на дейностите по настоящата обособена позиция, Изпълнителят следва да осигури минимум следните експерти**

**1. Експерт „Еколог“ или еквивалент**

**Основни задачи и отговорности:**

- Анализира наличните данни от „Общ доклад за състоянието на екосистемни услуги в трансграничния район Петрич-Струмица“ и формулира ключови екологични проблеми.

- Разработва критерии за оценка и приоритизация на екосистемните услуги в целевата територия.

- Участва в разработването на методология за оценка на екосистемните услуги, включително дефиниране на екологични показатели.

- Дава препоръки за устойчиви мерки за подобряване на състоянието на градските екосистеми.

- Подготвя експертни становища по предложения за интервенции, свързани с опазването на природата и биоразнообразието.

**2. Експерт „Статистически и екологични анализи“ или еквивалент**

**Основни задачи и отговорности:**

- Разработва и прилага количествени и качествени методи за анализ на данните, събрани в рамките на оценката на екосистемните услуги.

- Обработва данни от проведени проучвания, анкети и интервюта със заинтересовани страни.

- Изготвя статистически анализи и прогнозни модели за развитие на екосистемните услуги в целевата зона.

- Участва в разработването на индикаторната система за мониторинг и оценка, като определя измерими показатели за ефективност.

- Представя данните под формата на графики, таблици, диаграми и инфографики за включване в докладите и стратегическите документи.

**3. Експерт „Градско планиране и зелена инфраструктура“ или еквивалент**

**Основни задачи и отговорности:**

- Анализира съществуващите градоустройствени планове на Петрич и Струмица с оглед интеграция на екосистемните услуги.

- Разработва предложения за интегриране на зелени решения в градската среда (зелени покриви, вертикални градини, зелени коридори и др.).

- Съдейства при разработването на съвместния интегриран план за действие, като предлага конкретни пространствени решения.

- Определя ключови локации за интервенции, които ще подобрят екологичния баланс на урбанизираните територии.

- Участва в консултациите със заинтересованите страни, като предоставя техническа експертиза за градската среда и устойчивото развитие.

**III. СРОК ЗА ИЗПЪЛНЕНИЕ**

Услугата в рамките на настоящата обособена позиция трябва да бъде предоставена в срок от 90 (деветдесет) календарни дни от датата на сключване на договора за услуга с избрания изпълнител и получаване на Възлагателно писмо от Възложителя.

**IV. АДМИНИСТРАТИВНИ ИЗИСКВАНИЯ КЪМ ИЗПЪЛНИТЕЛЯ**

Изпълнителят е длъжен:

1. Да започне изпълнението по Договора след подписването на договора от двете страни.

2. Да предаде на Възложителя резултата от изпълнената дейност.

3. Да информира Възложителя и посочени от него представители за всички потенциални проблеми, които възникват и биха могли да възникнат в хода на изпълнение на дейностите, като предложи адекватни решения за тях.

4. При приключване на договора да предостави на Възложителя цялата информация и документи и/или получени материали, събирани и подготвени от него при и по повод изпълнението на настоящия Договор.

5. Да не използва по никакъв начин, включително за свои нужди или като разгласява пред трети лица, каквато и да било информация за Възложителя, негови служители или контрагенти, станала му известна при или по повод изпълнението на този договор.

6. Да изпълнява и други дейности, изрично не упоменати, но следващи от договора за изпълнение и българското законодателство.

7. Да оказва съдействие и предоставяне на информация и документация при посещение на обекта от страна на Възложителя, органи на ЕК, одитиращи институции и др. контролни органи.

**V. ИЗИСКВАНИЯ КЪМ ТЕХНИЧЕСКОТО ПРЕДЛОЖЕНИЕ НА УЧАСТНИЦИТЕ**

При изготвянето на техническото предложение участниците следва да се съобразят с изискванията на Възложителя.

При изготвяне на „Техническото предложение“ участниците следва да представят своето „Предложение относно организацията на работата на персонала“, в съответствие с техническите спецификации и изискванията на настоящата документация. Участникът описва в свободен текст предложението си.

Частта от техническото предложение - „Предложение относно организацията на работата на персонала“ не подлежи на оценяване, но участници, които не са представили изискуемата от Възложителя част следва да бъдат предложени за отстраняване в случаите, в които липсва предложение относно организацията на работата на персонала.